钦定古今图书集成/明伦汇编/氏族典/第266卷 > 王继恩
## 钦定古今图书集成/明伦汇编/氏族典/第266卷 > 王继恩

按《辽史王继恩传》：“继恩，棣州人。睿知皇后南征，继恩
被俘。初，皇后以公私所获十岁已下儿，容貌可观者
近百人，载赴凉陉，并使阉为竖，继恩在焉。聪慧，通书
及辽语，擢内谒者、内侍左厢押班。圣宗亲政，累迁尚
衣库使、左承宣、监门卫大将军、灵州观察使、内库都
提点。继恩好清谈，不喜权利，每得赐赉，市书至万卷”，
载以自随，诵读不倦。每宋使来聘，继恩多充宣赐使，
后不知所终。